Diari Oficial de la Generalitat Valenciana


Sumari del DOGV 5870, del 15-10-2008 (2008/11544)

ORDE de 19 de setembre de 2008, de la Conselleria de Cultura i Esport, per la qual es convoca el VIII Premi de les Arts Plàstiques de la Generalitat.
-----------------------------------------------------------------------------------------------------------------------------------------------------

### Dades del document

Número de DOGV
:   5870

Data del DOGV
:   15-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11945


Data del document
:   19-09-2008

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * premi cultural
    * distinció honorífica
    * belles arts

ORDE de 19 de setembre de 2008, de la Conselleria de Cultura i Esport, per la qual es convoca el VIII Premi de les Arts Plàstiques de la Generalitat. [2008/11075]  
El Decret 180/2000, de 5 de desembre, del Consell de Generalitat Valenciana (DOGV de 15 de desembre) va crear el Premi de les Arts Plàstiques de la Generalitat a fi de distingir i recompensar un artista amb una obra primordialment plàstica que no sols haja contribuït al foment i la difusió del nostre art, sinó també a l'obertura de vies de renovació i innovació plàstiques, i va aprovar les bases que havien de regir-ne la concessió.  
En virtut de l'autorització reconeguda en la disposició final primera del Decret 180/2000, i fent ús de les facultats que em conferix l'article 28 de la Llei 12/2007, de 20 de març, de modificació de la Llei 5/1983, de 30 de desembre, de la Generalitat Valenciana,   
ORDENE  
Primer  
Convocar la concessió del VIII Premi de les Arts Plàstiques de la Generalitat, dotat amb 30.050,00 euros, que s'ha de fer efectiu a càrrec de la línia T3211000 del capítol IV del programa pressupostari 454.10 del pressupost de la Generalitat per al 2008. A l'import del premi se li haurà d'efectuar la retenció fiscal corresponent d'acord amb allò establit en la normativa vigent.   
El premi convocat no necessitar ser notificat a la Comissió Europea, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, perquè no complix el requisit de l'avantatge econòmic per a una empresa ni el de falsejament de la competència que afecte els intercanvis de l'apartat 1 de l'article 87 del Tractat Constitutiu de la Comunitat Europea.  
Segon  
La present convocatòria s'ha de regir per les bases aprovades pel Decret 180/2000, de 5 de desembre, del Consell de la Generalitat Valenciana, pel qual es crea el Premi de les Arts Plàstiques de la Generalitat, així com per la Llei 38/2003, de 17 de novembre, General de Subvencions, i el seu reglament, aprovat pel Reial Decret 887/2006, de 21 de juliol.  
Tercer  
Les entitats a què es referix la base segona han de presentar les seues propostes de candidats al VIII Premi de les Arts Plàstiques de la Generalitat al Registre General de la Conselleria de Cultura i Esport, situat a l'avinguda de Campanar, 32, de València, en el termini de deu dies hàbils comptats des de l'endemà de la publicació de la present convocatòria en el Diari Oficial de la Comunitat Valenciana. També poden presentar-se, en el mateix termini, a través de qualsevol dels mitjans previstos en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
Quart  
D'acord amb el que establix la base cinquena del Decret 180/2000, el jurat haurà d'estar compost pel secretari autonòmic de Cultura, que el presidirà, pel subsecretari de la Conselleria de Cultura i Esport, que actuarà com a secretari, i pels membres que figuren a continuació:  
- Román de la Calle de la Calle, catedràtic d'Estètica de la Universitat de València.  
- Felipe Garín Llombart, catedràtic d'Història de l'Art de la Universitat Politècnica de València.  
- Rafael Gil, vicerector de cultura de la Universitat de València.  
- Joaquin Michavila Asensi, premi Arts Plàstiques de la Generalitat.  
El jurat s'haurà de regir per les bases aprovades pel Decret 180/2000, de 5 de desembre, i per les normes de funcionament que establisca, i, amb caràcter supletori, per les normes aplicables als òrgans col·legiats assenyalats en la Llei de Règim Jurídic de les Administracions Públiques i del Procediment Administratiu Comú.  
Cinqué  
L'artista premiat es compromet a donar una obra original per als fons artístics de la Generalitat.  
D'acord amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 19 de setembre de 2008  
La consellera de Cultura i Esport,  
TRINIDAD MARÍA MIRÓ MIRA